આ વર્ષે મેઘરાજાની એવી અનેરી કૃપા થઇ કે ગુજરાતનો સૌથી મોટો નર્મદા ડેમ, બે-ચાર કે આઠ-દસ દિવસ નહીં પરંતુ સતત 19 દિવસ સુધી ઓવરફ્લો થયો છે. આ વર્ષે ચોમાસામાં 8 સપ્ટેમ્બરના રોજ સવારે 11.32 કલાકે નર્મદા ડેમ પ્રથમવાર ઓવરફ્લો થયો હતો. ત્યાર બાદ નર્મદા જિલ્લામાં અને ઉપરવાસમાં સારા વરસાદને પગલે ડેમમાં પાણીની આવક ચાલુ રહેતા ડેમ ઓવરફ્લો થવાનો સતત ચાલુ હતો. છેલ્લે શુક્રવાર 26 સપ્ટેમ્બરે સાંજે 7.30 કલાકે છલકાવાનો બંધ થયો હતો. ત્યારે ડેમની સપાટી 121.77 મીટરના લેવલે હતી.